
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»
ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ
	                       
                                ՀՀ ֆինանսների նախարարություն
	26.08.2026 թ.

	
	N 01/34-3/22602-2026


	   Նախագծով առաջարկվում է ՀՀ 2026 թվականի պետական բյուջեով ՀՀ կրթության, գիտության, մշակույթի և սպորտի նախարարության «1168. Արվեստների ծրագիր» ծրագրի «11053. Համաշխարհային աստղի հայաստանյան հյուրախաղեր» միջոցառման գծով հատկացված գումարներից 23.2 մլն դրամ վերաբաշխել «1196. Մարզերի մշակութային զարգացման ծրագիր» ծրագրի «11001. Մշակութային միջոցառումների իրականացում ՀՀ մարզերում» միջոցառմանը՝ պայմանավորված «Ֆեստիվառ» փառատոնի շրջանակում Ճամբարակ քաղաքում համերգի իրականացմամբ։ 
	Այդ կապակցությամբ տեղեկացնում ենք, որ ՀՀ 2026 թվականի պետական բյուջեով «Ֆեստիվառ» փառատոնի իրականացման համար «Հայաստանի հանրային հեռուստաընկերություն» ՓԲԸ-ին նախատեսված էր 180.0 մլն դրամ, որի շրջանակներում էլ պետք է կազմակերպվեր և իրականացվեր 3 համերգ: 
Նախագծի հիմնավորման և կից նախահաշվի համաձայն՝ Փառատոնի 2 համերգների կազմակերպման համար «Հայաստանի հանրային հեռուստաընկերություն» ՓԲԸ-ին հատկացվել է 152.3 մլն դրամ, որից հետո ծրագրի առկա մնացորդը կազմել է 27.7 մլն դրամ: Հայաստանի հանրային հեռուստաընկերության կողմից Ճամբարակում միջոցառումն իրականացնելու համար ներկայացվել է 51.2 մլն դրամի նախահաշիվ, որում ներառված ծախսատեսակների գծով բացակայում են գնագոյացման հիմնավորումները:
Հաշվի առնելով վերոգրյալը՝ առաջարկում ենք Փառատոնի                 3-րդ համերգը կազմակերպել ՀՀ 2026 թվականին պետական բյուջեով այդ նպատակով նախատեսված հատկացումների շրջանակներում, ինչպես նաև Նախագծին կից ներկայացնել նախահաշվի ծախսերի գնագոյացման հիմնավորումները:

 Նախահաշվում ներառված ծախսերի արժեքները ձևավորվել են նախնական շուկայական ուսումնասիրությունների, համադրելի միջոցառումների փորձի և կազմակերպիչների կողմից ներկայացված առաջարկների հիման վրա:








